Source: https://www.slov-lex.sk/pravne-predpisy/SK/ZZ/1995/98/19950526.html
Timestamp: 2020-06-04 14:46:57+00:00

Document:
98/1995 Z.z. - Zákon Národnej rady Slovenskej repu... - SLOV-LEX
98/1995 Z.z./
Časová verzia predpisu účinná od 26.05.1995 do 31.12.1996
Tento zákon upravuje podmienky poskytovania zdravotnej starostlivosti a zdravotníckych pomôcok na základe zdravotného poistenia,1) ako aj za čiastočnú alebo celú úhradu poistencov.
poisťovňou zdravotná poisťovňa,2) s ktorou zdravotnícke zariadenie uzavrelo zmluvu o poskytovaní zdravotnej starostlivosti (ďalej len „zmluvné zdravotnícke zariadenie“), ak sa pojem poisťovňa používa vo vzťahu k zdravotníckemu zariadeniu. Ak sa pojem poisťovňa používa vo vzťahu k poistencovi, rozumie sa ňou zdravotná poisťovňa, ktorú si poistenec vybral,3)
ošetrujúcim lekárom lekár zmluvného zdravotníckeho zariadenia, ktorý má poistenca v zdravotnej starostlivosti, a lekár, ktorý poskytuje zdravotnú starostlivosť v ústave sociálnej starostlivosti,
praktickým lekárom praktický lekár pre dospelých a praktický lekár pre deti a dorast, gynekológ a stomatológ,
zdravotníckou pomôckou zdravotnícka pomôcka aj zdravotnícka potreba,
zdravotne postihnutým poistenec s trvalým poškodením fyzického alebo psychického zdravia.
Na základe zdravotného poistenia sa poistencom poskytuje zdravotná starostlivosť a osobitná zdravotná starostlivosť4) (ďalej len „zdravotná starostlivosť“) podľa druhu a stupňa postihnutia zdravia poistenca.
Na základe zdravotného poistenia sa poskytujú zdravotné výkony, liečivá a zdravotnícke pomôcky, ktoré sú indikované zo zdravotných dôvodov, zodpovedajú súčasnému stupňu rozvoja medicínskych a biomedicínskych vied a pri danej indikácii dosahujú efektívny účinok, dodržiavajúc zásady účelnej terapie a osobitne farmakoterapie. Tieto zdravotné výkony sú uvedené v Zozname zdravotných výkonov (ďalej len „zoznam výkonov“), ktorý tvorí prílohu č. 1 k tomuto zákonu, a liečivá a zdravotnícke pomôcky sú uvedené v Zozname liečiv a zdravotníckych pomôcok (ďalej len „zoznam liečiv“), ktorý tvorí prílohu č. 2 k tomuto zákonu.
Poisťovňa uhrádza zmluvným zdravotníckym zariadeniam náklady na zdravotnú starostlivosť poskytovanú poistencom podľa zoznamu výkonov a zoznamu liečiv spôsobom a vo výške, ktoré sú určené cenovými predpismi.5)
osoba v stave hmotnej núdze, ktorá sa preukáže rozhodnutím okresného úradu o dávke sociálnej pomoci vydaným podľa osobitného predpisu5f) (ďalej len „osoba v hmotnej núdzi"), a osoba s ťažkým zdravotným postihnutím, ktorá sa preukáže rozhodnutím okresného úradu o peňažnom príspevku na kompenzáciu zvýšených výdavkov vydaným podľa osobitného predpisu,5g)
Zdravotnú starostlivosť poskytujú zdravotnícki pracovníci6) v rozsahu svojej odbornej spôsobilosti predovšetkým v zdravotníckych zariadeniach alebo podľa potreby aj v byte poistenca alebo na inom mieste, kde treba poskytnúť túto starostlivosť.
Iní zdravotnícki pracovníci ako lekári, ktorí vykonávajú úkony priamo spojené so zdravotnou starostlivosťou, poskytujú zdravotnú starostlivosť na základe ordinácie ošetrujúceho lekára a na základe dohody s poistencom a zmluvy s poisťovňou. Požiadavka predchádzajúcej ordinácie ošetrujúceho lekára sa nevzťahuje na prípady, ak je poskytnutie zdravotnej starostlivosti neodkladné. Ošetrujúci lekár nezasahuje do takej činnosti, ktorú iný zdravotnícky pracovník vykonáva na základe povolenia Ministerstva zdravotníctva Slovenskej republiky (ďalej len „ministerstvo“) alebo okresného úradu.
Požiadavka predchádzajúcej ordinácie ošetrujúceho lekára sa nevzťahuje na klinických psychológov, ak ide o akútne duševné krízy, a na poskytovanú starostlivosť klinických psychológov a klinických logopédov na ich samostatných pracoviskách.
Na základe zdravotného poistenia sa poistencom poskytuje preventívna starostlivosť. Rozsah a spôsob jej poskytovania sú uvedené v zozname výkonov v IV. časti.
Dispenzárnou starostlivosťou sa rozumie aktívne a systematické sledovanie chorých poistencov alebo poistencov s ohrozením zdravia, ich komplexné vyšetrenie a liečenie.
Na základe zdravotného poistenia sa poskytuje dispenzárna starostlivosť týmto poistencom:
Kúpeľná starostlivosť sa poskytuje na základe zdravotného poistenia ako ústavná kúpeľná starostlivosť na predvolanie alebo ako ambulantná kúpeľná starostlivosť.
Ústavná kúpeľná starostlivosť na predvolanie je pokračovaním liečebného procesu, ktorý nadväzuje na ústavnú zdravotnú starostlivosť alebo ambulantnú starostlivosť; je zameraná na doliečenie, zabránenie vzniku invalidity, čiastočnej invalidity alebo bezvládnosti. Poistencom zúčastneným na nemocenskom poistení (zabezpečení) sa poskytuje v čase ich dočasnej pracovnej neschopnosti. Poistencov predvoláva na kúpeľnú starostlivosť kúpeľná liečebňa. Táto kúpeľná starostlivosť sa poskytuje v celom rozsahu na základe zdravotného poistenia.
Namiesto indikovanej ústavnej kúpeľnej starostlivosti možno poistencovi na jeho žiadosť poskytnúť ambulantnú kúpeľnú starostlivosť. V takom prípade sa na základe zdravotného poistenia uhrádzajú iba náklady na vyšetrenie a liečenie poistenca v kúpeľnej liečebni.
Ustanoveniami odsekov 1 až 3 nie je dotknuté poskytovanie kúpeľnej starostlivosti podľa predpisov o nemocenskom poistení (zabezpečení) a dôchodkovom zabezpečení.
Choroby, pri ktorých sa poistencom poskytuje kúpeľná starostlivosť, indikačné podmienky, dĺžka liečebného pobytu a zoznam kúpeľných miest v Slovenskej republike, kde sa kúpeľná starostlivosť poskytuje, sú uvedené v Indikačnom zozname pre kúpeľnú starostlivosť (ďalej len „indikačný zoznam“), ktorý tvorí prílohu č. 3 k tomuto zákonu.
Indikačný zoznam platí aj pre kúpeľnú starostlivosť, ktorá sa na základe zdravotného poistenia neposkytuje.
Deťom mladším ako l5 rokov sa kúpeľná starostlivosť poskytuje podľa odseku 2, alebo podľa odseku 3 na žiadosť zákonného zástupcu alebo občana, ktorému bolo dieťa zverené do starostlivosti nahrádzajúcej starostlivosť rodičov. Táto kúpeľná starostlivosť sa poskytuje v detských kúpeľných liečebniach.
Pri chorobách z povolania a iných poškodeniach zdravia z práce a z pracovného prostredia sa kúpeľná starostlivosť poskytuje podľa odseku 2, ak indikáciu potvrdila klinika pracovného lekárstva alebo oddelenie pracovného lekárstva.
Poskytnutie kúpeľnej starostlivosti navrhuje lekár uvedený pri jednotlivých indikáciách indikačného zoznamu. Kúpeľnú starostlivosť podľa odsekov 2, 3, 7 a 8 schvaľuje revízny lekár. Zdravotná poisťovňa zriaďuje komisiu na koordináciu výberu a predvolávania poistencov na kúpeľnú starostlivosť. Ministerstvo odborne usmerňuje výber a predvolávanie poistencov na kúpeľnú liečbu.
Poskytovanie liečiv a zdravotníckych pomôcok
Liečivá a zdravotnícke pomôcky sa poskytujú na základe zdravotného poistenia poistencom v rozsahu a spôsobom uvedeným v zozname liečiv.
Žiadosť o zaradenie liečiv a zdravotníckych pomôcok do zoznamu liečiv predkladá žiadateľ ministerstvu. Pri podaní žiadosti uhradí 1 000 Sk. Po zaradení liečiva a zdravotníckej pomôcky do zoznamu liečiv uhradí 5 000 Sk. Tieto úhrady sú príjmom Štátneho fondu zdravia.8)
Predpisovanie a výdaj liečiv a zdravotníckych pomôcok
Lekári môžu predpisovať len hromadne vyrábané liečivá, ktoré sú v Slovenskej republike registrované,9) individuálne pripravované liečivá a zdravotnícke pomôcky, ktorých používanie povolilo ministerstvo alebo ktoré majú certifikát príslušného orgánu štátneho skúšobníctva.10)
Liečivá a zdravotnícke pomôcky sú oprávnení predpisovať na lekársky predpis alebo na lekársky poukaz lekári, ktorí
poskytujú zdravotnú starostlivosť v ústavoch sociálnej starostlivosti.11)
Liečivá a zdravotnícke pomôcky sú oprávnení predpisovať na lekársky predpis a na lekársky poukaz v zdravotne indikovaných prípadoch lekári pre seba a pre blízke osoby;12) môžu ich predpisovať na základe dohody s poisťovňou len na účet poisťovne, v ktorej sú lekár a jemu blízke osoby zdravotne poistení.
Lekári predpisujú liečivá a zdravotnícke pomôcky na lekársky predpis a na lekársky poukaz poisťovne, ktorú si poistenec vybral. Lekársky predpis a lekársky poukaz musí obsahovať náležitosti uvedené v prílohe č. 2.
Lekári, ktorí nemajú uzavretú zmluvu s poisťovňou, predpisujú pri poskytovaní prvej pomoci liečivá a zdravotnícke pomôcky na tlačive vlastného lekárskeho predpisu alebo lekárskeho poukazu obsahujúceho náležitosti ustanovené ministerstvom; takto predpísané liečivá a zdravotnícke pomôcky uhrádza poisťovňa, ktorú si poistenec vybral.
Liečivá a zdravotnícke pomôcky poskytované v zariadeniach ústavnej starostlivosti a v kúpeľných liečebniach sa predpisujú na žiadanky.
Ak lekáreň nemá uzavretú zmluvu s poisťovňou, na ktorej lekárskom predpise alebo lekárskom poukaze sú predpísané liečivá alebo zdravotnícke pomôcky, lekáreň je povinná ich poistencovi vydať. Poisťovňa, ktorú si poistenec vybral, je povinná uhradiť lekárni cenu takto vydaných liečiv alebo zdravotníckych pomôcok. Zdravotnícke pomôcky, ktoré sú predpísané na lekárskom poukaze, vydá poistencovi lekáreň alebo výdajňa zdravotníckych potrieb, ktoré majú uzavretú zmluvu s príslušnou poisťovňou.
Za vydanie liečiva alebo zdravotníckej pomôcky predpísanej na lekárskom predpise lekárenskou pohotovostnou službou vyberá lekáreň poplatok 10 Sk. Poplatok sa nevyberá pri výdaji liečiv a zdravotníckych pomôcok na lekársky predpis alebo na lekársky poukaz vydaný lekárom lekárskej služby prvej pomoci a ústavnej pohotovostnej služby. Poplatok je príjmom lekárne.
Na základe zdravotného poistenia sa poskytuje doprava poistenca do zmluvného zdravotníckeho zariadenia vtedy, ak podľa vyjadrenia ošetrujúceho lekára zdravotný stav poistenca vyžaduje, aby bol dopravený do zdravotníckeho zariadenia, premiestnený do iného zariadenia alebo dopravený späť do miesta jeho trvalého pobytu alebo prechodného pobytu, prípadne do miesta pobytu v čase ochorenia. Doprava sa poskytuje aj sprievodcovi poistenca, ak je podľa vyjadrenia ošetrujúceho lekára potrebná. O tom, akým dopravným prostriedkom dopravnej zdravotníckej služby a za akých podmienok sa doprava uskutoční, rozhoduje ošetrujúci lekár. Doprava sa poskytuje na území Slovenskej republiky, prípadne na území iného štátu, ak to vyplýva z medzinárodných dohovorov, ktorými je Slovenská republika viazaná.
Dopravu poistenca vykonáva dopravná zdravotnícka služba. Ak dopravu poistenca nemožno takto vykonať a jeho zdravotný stav nevyhnutne vyžaduje dopravenie do zdravotníckeho zariadenia motorovým vozidlom, poskytne sa poistencovi na základe zdravotného poistenia náhrada nákladov vynaložených na takúto dopravu podľa potvrdenia revízneho lekára. Náhrada nákladov sa poskytne do výšky preukázaných nákladov, najviac však do výšky nákladov, ktoré by boli vynaložené na dopravu poistenca vykonanú dopravnou zdravotníckou službou. O úhrade vyšších nákladov rozhoduje revízny lekár.
Ak zdravotnícke zariadenie nemá zriadenú vlastnú dopravnú zdravotnícku službu, zabezpečuje ju na základe zmluvného vzťahu s inými zdravotníckymi zariadeniami alebo s iným prepravcom vykonávajúcim dopravnú zdravotnícku službu.
Dopravu poistenca, ktorý je vo väzbe alebo vo výkone trestu odňatia slobody, zabezpečuje Zbor väzenskej a justičnej stráže Slovenskej republiky.
Dopravu poistenca, ktorý je v cele policajného zaistenia, zabezpečuje Policajný zbor.
Výkony dopravnej záchrannej služby a leteckej záchrannej služby sa uhrádzajú na základe zdravotného poistenia.
Náklady na dopravu poistenca sa uhrádzajú na základe zdravotného poistenia podľa zmluvy uzavretej so zdravotníckym zariadením zabezpečujúcim dopravnú a záchrannú zdravotnícku službu alebo podľa zmluvy uzavretej s iným prepravcom.
Doprava poistenca zabezpečovaná zdravotníckym zariadením do zdravotníckeho zariadenia a späť do miesta jeho trvalého pobytu alebo prechodného pobytu, prípadne do miesta pobytu v čase ochorenia sa uhrádza na základe zdravotného poistenia vo výške nákladov zodpovedajúcej výške nákladov na dopravu do najbližšieho zmluvného zdravotníckeho zariadenia, ktoré môže poskytnúť potrebnú zdravotnú starostlivosť.
Náklady na dopravu poistenca medzi zmluvnými zdravotníckymi zariadeniami navzájom alebo medzi zmluvnými zdravotníckymi zariadeniami a zariadeniami sociálnej starostlivosti sa uhrádzajú na základe zdravotného poistenia v celej výške.
Na základe zdravotného poistenia sa uhrádza aj doprava
stomatoprotetických výrobkov poskytovaných na základe zdravotného poistenia,
V prípadoch hodných osobitného zreteľa, o ktorých rozhoduje ošetrujúci lekár, sa uhrádzajú na základe zdravotného poistenia aj náklady na leteckú dopravu. Takúto dopravu musí vopred odsúhlasiť revízny lekár s výnimkou prípadov, ktoré neznesú odklad.
Na základe zdravotného poistenia sa uhrádzajú aj náklady na dopravu poistenca
Po úmrtí poistenca sa uhrádzajú na základe zdravotného poistenia náklady na pitvu, preprava na pitvu a preprava z pitvy14) do miesta, kde k úmrtiu došlo, prípadne do miesta pohrebu, ak je rovnako vzdialené alebo bližšie ako miesto, kde osoba zomrela. Na základe zdravotného poistenia sa neuhrádza preprava na súdnu pitvu,15) náklady na súdnu pitvu a preprava zo súdnej pitvy.
Ambulantná starostlivosť sa poskytuje ako základná ambulantná preventívna a liečebná starostlivosť a odborná ambulantná starostlivosť.
Základná ambulantná preventívna a liečebná starostlivosť
Základnú ambulantnú preventívnu a liečebnú starostlivosť (ďalej len „základná ambulantná starostlivosť“) poskytuje poistencovi praktický lekár [§ 2 písm. c)] a iný zdravotnícky pracovník (§ 4 ods. 2).
Praktický lekár pri poskytovaní základnej ambulantnej starostlivosti vykonáva základné vyšetrenia a ošetrenia, diagnostiku a liečbu. Rozhoduje, ktoré ochorenia vyžadujú laboratórne, röntgenologické a iné doplnkové, prípadne konziliárne vyšetrenia. Rozhoduje aj o tom, ktoré ochorenia možno liečiť v byte chorého.
Základná ambulantná starostlivosť na základe zdravotného poistenia sa poskytuje aj
v byte chorého,
v dojčenských ústavoch a v detských domovoch,
v zariadeniach sociálnej starostlivosti,16)
Odborná ambulantná starostlivosť je starostlivosť presahujúca rámec základnej ambulantnej starostlivosti; poskytujú ju odborní lekári-špecialisti a iní vysokoškolsky vzdelaní zdravotnícki pracovníci.
Odborná ambulantná starostlivosť sa poskytuje poistencovi na základe odporúčania ošetrujúceho lekára.
Bez odporúčania ošetrujúceho lekára sa poskytuje odborná ambulantná starostlivosť
poistencovi s chronickým ochorením a poistencovi, ktorému sa poskytuje dispenzárna starostlivosť,
v odboroch psychiatria, genetika, sexuológia, dermatovenerológia, ako aj v odbore oftalmológia, ak ide o predpísanie okuliarov alebo ošetrenie úrazov oka,
v akútnych prípadoch, ak je poskytnutie zdravotnej starostlivosti neodkladné alebo ak hrozí nebezpečenstvo z omeškania, rýchlou zdravotníckou pomocou alebo lekárskou službou prvej pomoci, klinickým psychológom, ak ide o akútne duševné krízy alebo traumy.
Odborná ambulantná starostlivosť sa vo výnimočných prípadoch môže poskytnúť na návrh ošetrujúceho lekára aj v byte chorého.
Ak zdravotný stav poistenca vyžaduje poskytnutie odbornej ambulantnej starostlivosti, odporučí praktický lekár poistencovi zmluvné zdravotnícke zariadenie, ktoré môže poskytnúť takúto starostlivosť; právo na voľbu lekára a zdravotníckeho zariadenia tým nie je dotknuté. Spolu s odporúčaním na prijatie zasiela praktický lekár aj písomné odôvodnenie a dôležité zdravotné údaje vrátane výsledkov už vykonaných vyšetrení a informácie o uskutočnenom liečení.
Odborný lekár alebo iný zdravotnícky pracovník (§ 15 ods. 1) informuje ošetrujúceho lekára o zistených skutočnostiach, o priebehu a skončení liečenia, o skutočnostiach dôležitých na posúdenie zdravotnej spôsobilosti na prácu a o epidemiologicky závažných skutočnostiach.
Poistencom sa poskytuje závodná preventívna zdravotná starostlivosť.17) Táto starostlivosť zahŕňa
periodické preventívne prehliadky zamestnancov vykonávajúcich epidemiologicky závažné činnosti, zamestnancov na rizikových pracoviskách, zamestnancov, ktorých činnosť môže ohroziť zdravie ostatných zamestnancov alebo iných osôb, a zamestnancov, u ktorých sa vyžaduje osobitná zdravotná spôsobilosť,18)
preventívne prehliadky (§ 5),
dispenzárne prehliadky osôb s chorobami z povolania a inými poškodeniami zdravia z práce a osôb, u ktorých vplyvy pracovných rizík pôsobia aj po skončení expozície rizika,
zdravotné výkony vykonávané v rámci poskytnutia prvej pomoci.
Náklady závodnej preventívnej zdravotnej starostlivosti uhradí poisťovňa po dohode so zamestnávateľom. Ak sa nedohodnú, uhradí náklady zamestnávateľ poistenca.
Na základe zdravotného poistenia sa poistencom poskytuje lekárska služba prvej pomoci, ústavná pohotovostná služba, rýchla zdravotná pomoc a letecká záchranná služba.
Ústavnou starostlivosťou sa rozumie starostlivosť o poistencov v nemocniciach a v odborných liečebných ústavoch. Do ústavnej starostlivosti sa prijímajú poistenci na základe odporúčania ošetrujúceho lekára.
stav alebo správanie poistenca vyžaduje jeho stále pozorovanie, ktoré sa nemôže zabezpečiť formou ambulantnej starostlivosti.
Ktorékoľvek zdravotnícke zariadenie je povinné prijať poistenca do ústavnej starostlivosti aj bez lekárskeho odporúčania, ak ide o pôrod, alebo ak by odložením prijatia bol ohrozený jeho život alebo vážne ohrozené jeho zdravie.
Pri prijatí dieťaťa mladšieho ako šesť rokov do ústavnej starostlivosti možno s ním prijať na základe odporúčania ošetrujúceho lekára aj sprievodcu. Pri prijatí dieťaťa staršieho ako šesť rokov a mladšieho ako 15 rokov možno po posúdení jeho fyzického a psychického stavu s ním prijať na základe odporúčania ošetrujúceho lekára aj sprievodcu len so súhlasom revízneho lekára. Pobyt sprievodcu sa považuje za ústavnú starostlivosť.
Sprievodcu možno prijať do zdravotníckeho zariadenia aj v iných prípadoch, ako je uvedené v odsekoch 1 a 2. Takýto pobyt sa však nepovažuje za ústavnú starostlivosť a neuhrádza sa na základe zdravotného poistenia. V takom prípade zdravotnícke zariadenie dohodne so sprievodcom výšku a spôsob úhrady za jeho pobyt v zdravotníckom zariadení.
Lekár zdravotníckeho zariadenia, ktorý prepúšťa poistenca z ústavnej starostlivosti, doplní a uzavrie zdravotnú dokumentáciu a vyhotoví prepúšťaciu správu dňom prepustenia z ústavnej starostlivosti; druhopis prepúšťacej správy odovzdá poistencovi. Poistencovi vydá potrebné lieky na tri dni zo zásob zdravotníckeho zariadenia a túto skutočnosť zaznamená do prepúšťacej správy a do zdravotnej dokumentácie. Poistenca poučí o ďalšom liečebnom postupe a o tom, že najneskôr do troch dní odo dňa prepustenia z ústavnej starostlivosti je povinný hlásiť sa u svojho ošetrujúceho lekára. V odôvodnených prípadoch zabezpečí doručenie druhopisu prepúšťacej správy priamo ošetrujúcemu lekárovi.
Poistenca možno prepustiť z ústavnej starostlivosti až po predchádzajúcom upovedomení osoby, s ktorou žije v domácnosti.20) Toto upovedomenie nie je potrebné, ak poistenec vzhľadom na svoj zdravotný stav a vek nie je odkázaný na pomoc inej osoby. Poistenca umiestneného v zariadení sociálnej starostlivosti možno prepustiť až po predchádzajúcom upovedomení tohto zariadenia.
Zdravotnícke zariadenie, ktoré prepúšťa z ústavnej starostlivosti osamelo žijúceho poistenca odkázaného na pomoc v rámci sociálnej starostlivosti, informuje o jeho prepustení príslušný orgán štátnej správy sociálneho zabezpečenia a obec.21) Rovnako sa postupuje, ak ide o deti mladšie ako 15 rokov z rodín, v ktorých nie sú zabezpečené podmienky na ich riadny telesný a duševný rozvoj.
Na základe zdravotného poistenia sa poskytuje zdravotná starostlivosť deťom a dorastu aj v detských odborných liečebných ústavoch a v ozdravovniach. Zdravotná starostlivosť sa v týchto zariadeniach poskytuje na návrh ošetrujúceho lekára. Zdravotnú starostlivosť v ozdravovniach schvaľuje revízny lekár.
Choroby, pri ktorých sa deťom a dorastu poskytuje zdravotná starostlivosť v detských odborných liečebných ústavoch, sú uvedené v zozname výkonov v VI. časti. O dĺžke liečebného pobytu v odborných liečebných ústavoch rozhoduje vedúci lekár liečebného ústavu.
V ozdravovni sa poskytuje zdravotná starostlivosť deťom od 3 do 15 rokov, ktoré sú zdravotne oslabené vplyvom nepriaznivého životného prostredia alebo ohrozené na zdraví nesprávnou životosprávou, a rekonvalescentom, ktorých zdravotný stav nevyžaduje liečbu v detskej kúpeľnej liečebni alebo v inom detskom odbornom liečebnom ústave. Dĺžka pobytu v ozdravovni je spravidla 21 dní; dlhší pobyt je možný len na návrh lekára ozdravovne a so súhlasom revízneho lekára.
Zdravotná starostlivosť neposkytovaná zo zdravotného poistenia
Na základe zdravotného poistenia sa neuhrádzajú zdravotné výkony poskytnuté poistencom pri
akupunktúre,
sterilizácii,
umelom oplodnení,
interrupcii,
účasti na overovaní nových medicínskych poznatkov a metód,
ak nie sú nevyhnutné na zachovanie zdravia poistenca.
Na základe zdravotného poistenia sa neuhrádzajú zdravotné výkony poskytnuté poistencom, ktoré predchádzajú vystaveniu lekárskeho potvrdenia o zdravotnom stave pre
žiadateľa a držiteľa oprávnenia na vedenie motorového vozidla s výnimkou lekárskych prehliadok ťažko zdravotne postihnutých,
potreby orgánov činných v občianskom súdnom konaní, trestnom konaní alebo v správnom konaní,
žiadateľa vo veciach bytových záležitostí s výnimkou lekárskych prehliadok ťažko zdravotne postihnutých,
liečenie v cudzine, ktoré si poistenec platí sám,
zistenie, či poistenec bol pod vplyvom alkoholu alebo iných návykových látok.
Na základe zdravotného poistenia sa neuhrádzajú lekárske prehliadky brancov pri odvode a vstupné prehliadky pri nástupe na vojenskú základnú službu.
Na základe zdravotného poistenia sa neuhrádzajú vyšetrenia, prehliadky a ďalšie výkony urobené v osobnom záujme fyzických osôb alebo v záujme právnických osôb, ktoré nemajú liečebný účel, s výnimkou zdravotných výkonov potrebných na účely sociálneho zabezpečenia.
Ak sa poistenec dohodne s ošetrujúcim lekárom na poskytnutí stomatologických výkonov alebo stomatologických výrobkov, ktoré sa neposkytujú na základe zdravotného poistenia, uhradí poisťovňa poskytnuté stomatologické výkony a stomatologické výrobky len v rozsahu výkonov a výrobkov uhrádzaných na základe zdravotného poistenia.
Zdravotný výkon, registrované liečivo alebo schválenú zdravotnícku pomôcku, ktoré nie sú uvedené v prílohách č. 1 a 2, možno poskytnúť poistencovi len s predchádzajúcim súhlasom revízneho lekára.
Zdravotnú starostlivosť podľa odseku 1, ktorej opodstatnenosť poskytnutia revízny lekár uznal, uhradí poisťovňa vo výške preukázaných nákladov spojených s jej poskytnutím. Poskytnutie zdravotnej starostlivosti, ktorú revízny lekár neuzná, poisťovňa neuhradí. V prípade, že poistenec bol poučený o nákladoch za poskytnutie zdravotnej starostlivosti, ktoré má uhradiť, a s nimi nesúhlasil, náklady uhradí ošetrujúci lekár.
Revízny lekár je povinný vydať rozhodnutie uvedené v odsekoch l a 3 do troch dní od doručenia žiadosti poistenca alebo žiadosti ošetrujúceho lekára. Proti rozhodnutiu revízneho lekára možno podať námietky. 22)
Dočasnú pracovnú neschopnosť posudzuje a o nej rozhoduje príslušný ošetrujúci lekár alebo lekár prijímacieho oddelenia zdravotníckeho zariadenia. Ak rozhodol o dočasnej pracovnej neschopnosti poistenca, vydá o tom potvrdenie na štvordielnom tlačive, pričom
tretí diel je hlásenie zamestnávateľovi o začiatku dočasnej pracovnej neschopnosti a je podkladom na ospravedlnenie neprítomnosti v práci a priznanie dávok nemocenského poistenia,
Dočasná pracovná neschopnosť sa začína dňom, keď ju lekár zistil. Ak má zamestnanec zmenu už odpracovanú, začína sa nasledujúcim pracovným dňom. Len vo výnimočných prípadoch, najmä ak poistenec nemohol prísť k lekárovi skôr, môže lekár uznať dočasnú pracovnú neschopnosť začínajúcu sa skorším dňom, najviac však tri dni späť; ak ide o psychiatrické ochorenie, najviac sedem dní späť. V prípade náhleho ochorenia alebo život ohrozujúceho stavu, ku ktorému došlo v cudzine, môže ošetrujúci lekár so súhlasom revízneho lekára uznať dočasnú pracovnú neschopnosť aj nad rámec týchto lehôt.
V prípadoch dočasnej pracovnej neschopnosti rozhodne z dôvodu nedodržania liečebného režimu, zisteného pri kontrole posudzovania spôsobilosti na prácu so zreteľom na účelné vynakladanie prostriedkov na sociálne zabezpečenie, o skončení vyplácania dávok nemocenského poistenia Sociálna poisťovňa, a to po prerokovaní s ošetrujúcim lekárom poistenca. Rozhodnutie Sociálnej poisťovne je preskúmateľné súdmi.24)
Kontrolu poskytovania zdravotnej starostlivosti uhrádzanej na základe zdravotného poistenia upravuje osobitný predpis.1)
V rovnakom rozsahu ako v zmluvných zdravotníckych zariadeniach sa na základe zdravotného poistenia uhrádza zdravotná starostlivosť poskytnutá zdravotníckym zariadením, ktoré nie je v zmluvnom vzťahu s poisťovňou, ak ide o poskytnutie zdravotnej starostlivosti poistencovi podľa osobitného predpisu.27)
ZOZNAM LIEČIV A ZDRAVOTNÍCKYCH POMÔCOK
Zákon Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení zákona Národnej rady Slovenskej republiky č. 374/1994 Z. z.
§ 28 a 29 zákona Národnej rady Slovenskej republiky č. 273/1994 Z. z.
§ 26 ods. 1 písm. a) zákona Národnej rady Slovenskej republiky č. 273/1994 Z. z.
§ 2 a 37 zákona Národnej rady Slovenskej republiky č. 277/1994 Z. z. o zdravotnej starostlivosti.
§ 3 písm. h) zákona Slovenskej národnej rady č. l93/l992 Zb. o Štátnom fonde zdravia v znení zákona Národnej rady Slovenskej republiky č. 242/1994 Z. z.
§ 28 ods. l zákona Slovenskej národnej rady č. 543/1990 Zb. o štátnej správe sociálneho zabezpečenia v znení zákona Slovenskej národnej rady č. 195/1992 Zb.
§ 27 zákona Slovenskej národnej rady č. 543/1990 Zb. v znení zákona Slovenskej národnej rady č. 195/1992 Zb.
Smernice Ministerstva zdravotníctva Slovenskej socialistickej republiky č. Z–7709/1970–B/1 o posudzovaní zdravotnej spôsobilosti na prácu (č. 17/1970 Vestníka Ministerstva zdravotníctva Slovenskej socialistickej republiky), registrované v čiastke 24/1970 Zb. v znení smerníc Ministerstva zdravotníctva Slovenskej socialistickej republiky č. Z–10 839/1971–B/1 (č. 8/1972 Vestníka Ministerstva zdravotníctva Slovenskej socialistickej republiky), registrovaných v čiastke 13/1972 Zb.
§ 250l a nasl. Občianskeho súdneho poriadku.
§ 5 Preventívna starostlivosť
§ 6 Dispenzárna starostlivosť
§ 8 Poskytovanie liečiv a zdravotníckych pomôcok
§ 13 Preprava na pitvu a pitva
§ 14 Ambulantná starostlivosť
§ 20 Závodná preventívna zdravotná starostlivosť
§ 21 Lekárska služba prvej pomoci a rýchla zdravotná pomoc
§ 37 Dočasná pracovná neschopnosť
§ 38 Kontrola
Číslo: 98/1995 Z. z.
Názov: Zákon Národnej rady Slovenskej republiky o Liečebnom poriadku
Dátum schválenia: 09.03.1995
Dátum vyhlásenia: 26.05.1995
Dátum účinnosti od: 26.05.1995
Nachádza sa v čiastke: 34/1995
2. 26.05.1995 - 31.12.1996
3. 01.01.1997 - 30.09.1997 222/1996 Z. z.
4. 01.10.1997 - 12.12.1997 251/1997 Z. z.
5. 13.12.1997 - 31.05.1998 332/1997 Z. z.
6. 01.06.1998 - 14.02.1999 140/1998 Z. z.
7. 15.02.1999 - 11.01.2000 17/1999 Z. z.
8. 12.01.2000 - 31.01.2000 3/2000 Z. z.
9. 01.02.2000 - 14.03.2002 3/2000 Z. z.
10. 15.03.2002 - 09.10.2002 118/2002 Z. z.
11. 10.10.2002 - 31.05.2003 534/2002 Z. z.
12. 01.06.2003 - 31.07.2003 138/2003 Z. z.
13. 01.08.2003 - 27.12.2003 256/2003 Z. z.
14. 28.12.2003 - 31.12.2003 579/2003 Z. z.
15. 01.01.2004 - 31.12.2004 599/2003 Z. z.

References: § 28

§ 26

§ 2

§ 3

§ 28

§ 27

§ 250

§ 5

§ 6

§ 8

§ 13

§ 14

§ 20

§ 21

§ 37

§ 38